
వాషింగ్టన్: అమెరికా భద్రత, రక్షణ కోసం వచ్చే వారం చివరి నాటికి వలస విధానంపై కొత్త ఆదేశాన్ని తీసుకొస్తామని ఆ దేశ అధ్యక్షుడు డొనాల్డ్ ట్రంప్ స్పష్టం చేశారు. శుక్రవారం భార్య మెలానియాతో ఫ్లొరిడా వెళుతూ మీడియాతో మాట్లాడారు. దేశ భద్రతకోసం ఏడు దేశాల పౌరులను దేశంలోకి నిషేధిస్తూ తాము సరైన నిర్ణయమే తీసుకున్నామని తెలిపారు. నిషేధ కార్యనిర్వాహక ఆదేశాలను ఫెడరల్ కోర్టు నిలుపుదల చేయటాన్ని ప్రస్తావిస్తూ.. చట్టం ముందు కచ్చితంగా గెలుస్తామని ధీమా వ్యక్తం చేశారు. దీని నుంచి బయట పడటానికి తమ వద్ద ఇంకా చాలా దారులున్నాయని తెలిపారు. కొత్త వలస విధానంపై ప్రశ్నించగా.. దేశ రక్షణకు కట్టుబడి ఉన్నామని, అందుకే కొత్త పాలసీని తీసుకురావాలని నిర్ణయించుకున్నట్లు వివరించారు. దేశానికి చాలా పెద్ద ముప్పు ఉందని, భద్రతకు అవసరమైన అన్ని విధానాలను పరిశీలిస్తామన్నారు.

vashington: america bhadrata, rakshana kosam vache vaaram chivari naatiki valasa vidhaanampai kotta aadesaanni teesukostaamani aa desha adhyakshudu donald trump spashtam chesaru. sukravaaram bharya melaniatho florida velutuu meediatho matladaru. desha bhadratakosam edu deshaala pourulanu desamloki nishedhistuu taamu saraina nirnayame teesukunnamani telipaaru. nishedha kaaryanirvaahaka aadesaalanu federal kortu nilupudala cheyataanni prastaavistuu.. chattam mundu kachitamgaa gelustamani dheema vyaktam chesaru. deeni nunchi bayata padataaniki tama vadda inka chala daarulunnaayani telipaaru. kotta valasa vidhaanampai prasninchagaa.. desha rakshanaku kattubadi unnaamani, anduke kotta paalaseeni teesukuraavaalani nirnayinchukunnatlu vivarinchaaru. deshaniki chala pedda muppu undani, bhadrataku avasaramaina anni vidhaanaalanu pariseelistaamannaaru.